Hej Bolius


Vi er ved at få lavet nyt badeværelse i vores hus fra 1968 i den forbindelse har muren hakket det gamle beton gulv op på badeværelse og også lidt i køkken i forbindelse med en rørskade.. 


Nu kommer jeg så til at tænke på om der er asbest i det gamle gulv ?   
  
Og om muren har gjort det korrekt så vi ikke er i fare.. hvad er den korrekte måde at fjerne sådan en gulv på ?


hilsen Steffen


Renovering badeværelse fra 1968, kan der være asbest i det støbte betongulv?
Kære Steffen


Det er ikke til at sige om der asbest i gulvet, men det er muligt når gulvet er udført mellem 1920 og 1980, så det skulle have været undersøgt inden arbejdet gik i gang.  
Du skal være opmærksom på at fliseklæb fra 1962 - 1979 også kan indeholde asbest  
  
Hvis det støbte gulv eller fliseklæben indeholder asbest skal det fjernes af et firma, som er godkendt til at arbejde med asbest, som skal derfor overholde en række omfattende sikkerhedsforanstaltninger og arbejdsmiljøregler, for at sikre at ingen indånder de små asbestfibre der kan frigives når man hugger gulvet op. 


Du må høre mureren om det er undersøgt og ellers skal i få foretaget asbest analyse, typisk foregår det praktisk ved at man sender en tapeprøve med støv ind til et laboratorium, som så undersøger om der er asbestfibre i støvet. 


Læs mere her: [Asbest i boliger.](https://www.bolius.dk/asbest-i-boliger-17967/)

